mens adie | Leisure Lakes Bikes
Home adie male
Adie I Love My Bike Bell Black
ProductID : 111549 Toneelstuk ’n smeltkroes van digkuns, drama, musiek en dans | Netwerk24
Toneelstuk ’n smeltkroes van digkuns, drama, musiek en dans
Deur Elretha Britz 06 September 2018 06:00
Die akteurs in For Colored Girls who have considered Suicide when the Rainbow is Enuf is van links, voor: N’Kone Mametja, Mandisa Wiso en Jolene Swartz; agter: Jessica Sithole, Otumile Molefe, Naledi Moalusi en Palesa Motsokobi.Foto: Leopold Frechow
’n Smeltkroes van digkuns, dans, musiek en drama, of choreogedig-drama, is wat gehore te wagte kan wees wanneer hulle For Colored Girls who have considered Suicide when the Rainbow is Enuf bywoon.
Dié stuk handel om vroue se strydvrae en, hoewel dit reeds in 1975 deur ’n Amerikaanse dramaturg geskryf is, het niks sedertdien verander nie.
Vroue oor die wêreld heen gaan steeds gebuk onder misbruik, depressie, identiteitskrisis en ’n gebrek aan selfliefde. Steeds is individuasie en bemagtiging nodig om hulle teen lewensaanvalle te bewapen.
Die sewe akteurs in die stuk vertel deur 19 gedigte hul verhaal. Hoewel elkeen sy eie pad loop, kom die besef dat hulle deur dieselfde wroegings geteister word en nie soveel verskil as wat hulle gedink het nie.
Die karakters se name weerspieël die kleure van die reënboog – Lady in Red, Blue, Orange, Yellow, Purple en Green. Die uitsondering is Lady in Brown.
Die skrywer, Ntozake Shange, was ’n feminis-aktivis vir die regte van swart vroue en is as Paulette Williams in New Jersey, Amerika, gebore.
Toe sy van haar eerste man geskei is, het sy verskeie kere selfdood probeer pleeg, maar deur haar woede en pyn op die beperkende omstandighede van swart vroue te fokus, het sy haar innerlike krag herwin.
Daarna het sy die Afrika-naam, wat sy van vriende in Suid-Afrika gekry het, aangeneem. Dit beteken “sy wat met haar eie dinge kom” of “sy wat soos ’n leeu loop”.
For Colored Girls word deur tweedejaar-dramastudente in Engels opgevoer, met Marijda Kamper as regisseur en Minette Reinach as choreograaf.
Dit wys van 12 tot 14 September om 19:30 in die Scaena-teater. Die stuk het ’n ouderdomsbeperking van 16 jaar. Kaartjies kos van R25 tot R40 by Computicket.